3.

III peatüki H jagu muudetakse järgmiselt. a) Lõiget 1 muudetakse järgmiselt: i) punktid a ja b asendatakse järgmisega: “a) Parameetrid: bioloogiline valim tuleb võtta kõikide XV liites kohustuslikuna nimetatud varude lossitud saagist, et hinnata saagi koosseisu pikkuse ja vajaduse korral vanuse järgi. b) Jaotus- ja täpsustasemed: i) taastamiskavade alla kuuluvate varude puhul kasutavad liikmesriigid valikuuringustrateegiat, mille puhul saavutatakse lossitud saagi pikkuse ja vajaduse korral vanuse hindamisel 2. täpsustase; ii) muude varude puhul kasutavad liikmesriigid valikuuringustrateegiat, mille puhul saavutatakse lossitud saagi pikkuse ja vajaduse korral vanuse hindamisel 1. täpsustase. Kui sellise lähenemisviisi kasutamine ei ole võimalik, võivad liikmesriigid siiski kasutada alternatiivset meetodit, mille jaotustasemed on täpsustatud XV liites.” ii) Punkti d esimese taande punkt 3 asendatakse järgmisega: “3. Vahemere piirkonna varude osas tehakse erand ühe Vahemere piirkonna riigi saagile, mis vastab kaalu järgi vähem kui kümnele protsendile EL-i selle liigi kogusaagist Vahemere piirkonnas või on väiksem kui 200 tonni. See erand ei kehti hariliku tuuni puhul.” iii) Punkti d teise taande punkt 3 asendatakse järgmisega: “3. Vahemere piirkonna varude osas tehakse erand ühe Vahemere piirkonna riigi saagile, mis vastab kaalu järgi vähem kui kümnele protsendile EL-i selle liigi kogusaagist Vahemere piirkonnas või on väiksem kui 200 tonni. See erand ei kehti hariliku tuuni puhul.” iv) Punkt e asendatakse järgmisega: “e) Vette tagasi lastud saak: Vette tagasi lastud saaki hinnatakse iga-aastaselt vastavalt püügitehnika liigile pikkuse järgi, kui: — vette tagasi lastud saagiga seotud andmeid kasutavad varude hindamise töörühmad; — vette tagasi lastud saak moodustab nende varude puhul, mille kohta tuleb koguda XII liites täpsustatud iga-aastaseid andmeid vette tagasi lastud saagi kohta, üle 10 % kogusaagi massist või üle 20 % saagi kogusest. Valikuuringu intensiivsus on XV liites kaubandusliku lossitud saagi kohta määratletud intensiivsus. Kui vette tagasi lastud saak kuulub pikkuseklassidesse, mida lossitud saagi hulgas ei ole, tuleb vanus kindlaks määrata vastavalt XV liites sätestatud eeskirjadele. Kui liikmesriigid ei suuda siiski nimetatud täpsustaset saavutada või suudavad seda ainult ülemääraste kulutuste abil, võivad nad saada komisjonilt loa erandi tegemiseks, tingimusel et sellekohase taotluse juures on kõik vajalikud dokumendid.” b) Lõige 2 asendatakse järgmisega: “2. Laiendatud programm: a) Täiendavad parameetrid: bioloogiline valim tuleb võtta kõikide XV liites valikulistena nimetatud varude lossitud saagist, et hinnata saagi koosseisu pikkuse ja vajaduse korral vanuse järgi. b) Jaotus- ja täpsustasemed: liikmesriigid kasutavad valikuuringustrateegiat, mille puhul saavutatakse lossitud saagi pikkuse ja vajaduse korral vanuse hindamisel 1. täpsustase. Kui sellise lähenemisviisi kasutamine ei ole võimalik, võivad liikmesriigid siiski kasutada alternatiivset meetodit, mille nõutud jaotustasemed on täpsustatud XV liites. c) Vette tagasi lastud saak: valikuuringuprogramm, millega hinnatakse iga-aastaselt XV liites nimetatud valikuliste varude vette lastud saagi koosseisu pikkuse järgi.”